O‘zbekistonda restoran va kafelarning tungi paytda ishlash tartibi belgilanadi. Bu 2017–2021 yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini “Faol investitsiyalar va ijtimoiy rivojlanish yili”da amalga oshirishga oid Davlat dasturi loyihasida nazarda tutilgan. Hujjat bilan restoran, kafe va boshqa ko‘ngilochar obektlarda huquq-tartibot va jamoat xavfsizligini ta’minlash talablarini o‘rnatgan holda ularning tungi paytda ishlash tartibini belgilanadi. Bu borada normativ-huquqiy hujjat loyihasi ishlab chiqiladi. Loyihada restoran, kafe va boshqa ko‘ngilochar obektlarda huquq-tartibot va jamoat xavfsizligini ta’minlash talablari, ushbu ko‘ngilochar obektlarni tungi paytda ishlash tartibi nazarda tutiladi. Bajarish muddati - 2019 yil 5 fevral, ijro uchun mas’ullar - Bosh prokuratura, IIV, DXX, Davlat soliq qo‘mitasi, Milliy gvardiya, Adliya vazirligi.